
170                                                  DR 31.7.2018                                                                         

 

 

Fungsi kementerian ini di peringkat MyCC khususnya adalah untuk mengikuti aspek 
ini dengan dekat. Oleh kerana MyCC bukan hanya menyiasat tetapi juga memberikan syor, 
pandangan, nasihat terhadap sesuatu dasar yang sedia ada ataupun terhadap dasar-dasar 
lama yang memerlukan pembaikan, jadi yang itu saya tidak akan huraikan lebih kerana itu 
dalam Jawatankuasa. Yang Berhormat Larut. 

Dato’ Seri Hamzah bin Zainudin [Larut]: Terima kasih Tuan Yang di-Pertua. Saya 
ucapkan tahniah dan syabas kepada kementerian yang cuba melihat daripada segi 
kedudukan monopolistic isu perniagaan peniaga-peniaga yang ada dalam negara kita. Cuma, 
saya minta kalau boleh, Yang Berhormat perkukuhkan lagi MyCC kerana hari ini jawatan 
yang diberikan kepada MyCC ini agak ketinggalan jauh daripada agensi-agensi yang lain. 

Padahal, MyCC adalah merupakan satu-satunya agensi yang sepatutnya diberikan 
keutamaan untuk menangani segala isu-isu monopoli dalam negara kita. Bukan hanya 
syarikat-syarikat yang dikatakan oleh Yang Berhormat tadi tetapi banyak syarikat lain. Kalau 
diperbesarkan, in syaa Allah, ia juga boleh memberikan keuntungan kepada kerajaan kerana 
akhirnya rakyat yang dapat benefit atau manfaat daripada apa yang dilakukan. Jadi, saya 
minta supaya kalau boleh kerajaan perbesarkan, perkukuhkan MyCC dalam negara kita. 
Terima kasih. 

Dato’ Saifuddin Nasution bin Ismail: Terima kasih sahabat saya dari Larut. Sudah 
tentu saya menyambut baik pandangan itu.  

Sememangnya dalam tempoh hampir empat minggu saya berada di kementerian 
ini, antara perkara yang cepat menangkap imaginasi saya adalah kedudukan MyCC ini. 
Walaupun daripada sudut skop atau fungsi ataupun keupayaan tenaga kerja yang ada itu 
tidak seperti mana yang kita impikan idealnya tetapi kumpulan yang ada ini saya fikir cukup 
kompeten, mereka cukup talented, very dedicated.  

Maksudnya, dalam perkara untuk satu-satu aspek yang dilihat begitu kompleks, 
saya boleh difahamkan dengan begitu mudah dan ditunjukkan bagaimana hasilnya. Saya 
percaya bahawa mereka punya potensi untuk kami gerakkan lagi, kementerian gerakkan lagi 
khusus untuk mendepani kes-kes atau keadaan yang dianggap bersifat monopoli yang 
merugikan. Terima kasih.  

Tuan Yang di-Pertua, saya ucapkan terima kasih kepada sahabat saya dari Lembah 
Pantai yang menyinggung tentang Suruhanjaya Syarikat Malaysia (SSM) yang juga agensi 
di bawah kementerian ini. Untuk makluman Ahli Yang Berhormat, bagi mendapat maklumat 
syarikat-syarikat yang berdaftar dengan SSM ini, ianya tertakluk kepada peruntukan undang-
undang di bawah Akta Syarikat 2016 dan Peraturan-peraturan Syarikat 2011.  

Saya tahu Ahli Yang Berhormat Lembah Pantai ketika membangkitkan dalam 
perbahasanya, dia melihat satu potensi besar yang ada pada SSM ini. Di situ mengandungi 
segala maklumat tentang pendaftaran perniagaan, pendaftaran syarikat, penyata kewangan, 
profil dan segala macam. Ahli Yang Berhormat Lembah Pantai melihat satu potensi besar 
pada SSM ini dan ianya dianjurkan supaya SSM ini dapat memudahkan akses kepada proses 
membekalkan maklumat data. 

SSM memang komited atas syor ini dan telah menambah baik proses tersebut bagi 
membolehkan ianya dilaksanakan secara atas talian- pantas, tanpa perlu pergi ke mana-
mana cawangan SSM. Proses yang sama juga diguna pakai dalam pembekalan maklumat 
kepada mana-mana kementerian, jabatan atau agensi Kerajaan Persekutuan yang 
memerlukan.  

Selain itu, terdapat pelbagai maklumat dan data syarikat yang boleh diperoleh oleh 
semua pihak seperti nak bandingkan maklumat kewangan syarikat mengikut tahun.  

Kedua, untuk mendapatkan perakuan atau pembuktian keutuhan syarikat, dengan 
izin, Attestation of Company Good Standing iaitu dokumen yang SSM sahkan berhubung 
status kewujudan sebuah syarikat dan tahap pematuhan syarikat tersebut terhadap 
keperluan serah simpan berkanun yang ditetapkan oleh Akta Syarikat 2016. 

 



Fungsi kementerian ini di peringkat MyCC khususnya adalah untuk mengikuti aspek ini dengan dekat. Oleh kerana MyCC bukan hanya menyiasat tetapi juga memberikan syor, pandangan, nasihat terhadap sesuatu dasar yang sedia ada ataupun terhadap dasar-dasar lama yang memerlukan pembaikan, jadi yang itu saya tidak akan huraikan lebih kerana itu dalam Jawatankuasa. Yang Berhormat Larut. Dato' Seri Hamzah bin Zainudin [Larut]: Terima kasih Tuan Yang di-Pertua. Saya ucapkan tahniah dan syabas kepada kementerian yang cuba melihat daripada segi kedudukan monopolistic isu perniagaan peniaga-peniaga yang ada dalam negara kita. Cuma, saya minta kalau boleh, Yang Berhormat perkukuhkan lagi MyCC kerana hari ini jawatan yang diberikan kepada MyCC ini agak ketinggalan jauh daripada agensi-agensi yang lain. Padahal, MyCC adalah merupakan satu-satunya agensi yang sepatutnya diberikan keutamaan untuk menangani segala isu-isu monopoli dalam negara kita. Bukan hanya syarikat-syarikat yang dikatakan oleh Yang Berhormat tadi tetapi banyak syarikat lain. Kalau diperbesarkan, in syaa Allah, ia juga boleh memberikan keuntungan kepada kerajaan kerana akhirnya rakyat yang dapat benefit atau manfaat daripada apa yang dilakukan. Jadi, saya minta supaya kalau boleh kerajaan perbesarkan, perkukuhkan MyCC dalam negara kita. Terima kasih. Dato' Saifuddin Nasution bin Ismail: Terima kasih sahabat saya dari Larut. Sudah tentu saya menyambut baik pandangan itu. Sememangnya dalam tempoh hampir empat minggu saya berada di kementerian ini, antara perkara yang cepat menangkap imaginasi saya adalah kedudukan MyCC ini. Walaupun daripada sudut skop atau fungsi ataupun keupayaan tenaga kerja yang ada itu tidak seperti mana yang kita impikan idealnya tetapi kumpulan yang ada ini saya fikir cukup kompeten, mereka cukup talented, very dedicated. Maksudnya, dalam perkara untuk satu-satu aspek yang dilihat begitu kompleks, saya boleh difahamkan dengan begitu mudah dan ditunjukkan bagaimana hasilnya. Saya percaya bahawa mereka punya potensi untuk kami gerakkan lagi, kementerian gerakkan lagi khusus untuk mendepani kes-kes atau keadaan yang dianggap bersifat monopoli yang merugikan. Terima kasih. Tuan Yang di-Pertua, saya ucapkan terima kasih kepada sahabat saya dari Lembah Pantai yang menyinggung tentang Suruhanjaya Syarikat Malaysia (SSM) yang juga agensi di bawah kementerian ini. Untuk makluman Ahli Yang Berhormat, bagi mendapat maklumat syarikat-syarikat yang berdaftar dengan SSM ini, ianya tertakluk kepada peruntukan undang- undang di bawah Akta Syarikat 2016 dan Peraturan-peraturan Syarikat 2011. Saya tahu Ahli Yang Berhormat Lembah Pantai ketika membangkitkan dalam perbahasanya, dia melihat satu potensi besar yang ada pada SSM ini. Di situ mengandungi segala maklumat tentang pendaftaran perniagaan, pendaftaran syarikat, penyata kewangan, profil dan segala macam. Ahli Yang Berhormat Lembah Pantai melihat satu potensi besar pada SSM ini dan ianya dianjurkan supaya SSM ini dapat memudahkan akses kepada proses membekalkan maklumat data. SSM memang komited atas syor ini dan telah menambah baik proses tersebut bagi membolehkan ianya dilaksanakan secara atas talian- pantas, tanpa perlu pergi ke mana- mana cawangan SSM. Proses yang sama juga diguna pakai dalam pembekalan maklumat kepada mana-mana kementerian, jabatan atau agensi Kerajaan Persekutuan yang memerlukan. Selain itu, terdapat pelbagai maklumat dan data syarikat yang boleh diperoleh oleh semua pihak seperti nak bandingkan maklumat kewangan syarikat mengikut tahun. Kedua, untuk mendapatkan perakuan atau pembuktian keutuhan syarikat, dengan izin, Attestation of Company Good Standing iaitu dokumen yang SSM sahkan berhubung status kewujudan sebuah syarikat dan tahap pematuhan syarikat tersebut terhadap keperluan serah simpan berkanun yang ditetapkan oleh Akta Syarikat 2016.